Música de Groenlandia - Uiquipedia

# Música de Groenlandia

### De Uiquipedia

La música de Groenlandia ye una mecigaya de dos fontes principales, Inuit y danesa, n'onde s'amiesten influyencies d'Estaos Xuníos y del Reinu Xuníu. La empresa disquera más importante ye ULO, de la llocalidá de Sisimut; foi creada por Malik Hoegh y Karsten Sommer[1]. ULO graba música de varios estilos: el rock de Groenlandia de bandes como Sume, cantantes como Rasmus Lyberth y grupos de hip hop como Nuuk Posse. Tamién distribúi música folclórica Inuit[1]. Algunos compositores del estilu clásicu européu tienen temes groenlandeses, ente ellos, Poul Rovsing Olsen y Adrian Vernon Fish.

L'himnu nacional de Groenlandia recibe'l nome "Nunarput utoqqarsuanngoravit", que se traduz como El nuestro país, que tanto avieyó, con lletra de Henrik Lund y música de Jonathan Petersen, entrambos groenlandeses. Foi oficializáu en 1916.[2]

L'estilu de la música de Groenlandia foi descritu como rock country, tanto pola so música como poles lletres, según el músicu groenlandés Hans Rosenberg [3]. Dalgunos elementos de la música moderna llocal foron incorporaos nos temes del músicu de Jazz Kristian Blak.

## [editar] Referencies

- Bours, Etienne (2000). "Sealskin Hits", Broughton, Simon and Ellingham, Mark with McConnachie, James and Duane, Orla (Ed.), World Music, Vol. 1: Africa, Europe and the Middle East, páx. 143-145. Rough Guides Ltd, Penguin Books. ISBN 1-85828-636-0
- Beaudry, Nicole (2001). "Arctic Canada and Alaska", Garland Encyclopedia of Wold Music. New York: Routledge. ISBN 0824060407.

## [editar] Llectures suplementaries

- Michael Hauser (1992). "Traditional Greenlandic Music", ULO, ISBN 8789160010

## [editar] Notes y referencies

1. ↑ 1.0 1.1 Bours, páx. 143
2. ↑ Himnu nacional "Greenland". David National Anthems
3. ↑ Searching for Jazz in Greenland. All About Jazz

## [editar] Enllaces esternos

- Trescripción y traducción del himnu nacional (n'inglés)

Retrieved from "http://ast.wikipedia.org../../../m/%C3%BA/s/M%C3%BAsica_de_Groenlandia_34ec.html"

Categoríes: Groenlandia | Uiquipedia:Torna de la selmana

##### Views

- Artículu
- Discusión
- Revisión actual

##### Buscar

##### Otres llingües

- Català
- Dansk
- English
- Español
- עברית
- Magyar
- Italiano
- 日本語
- Norsk (nynorsk)
- Sicilianu
- Svenska
- Türkçe
- 中文